S-3531/2022

Mál þetta, sem dómtekið var 23. nóvember, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2022, á hendur J-kk-þgf F-kk-þgf F-kk-þgf, kt. [...], [...], Reykjavík, fyrir eftirtalin umferðarlagabrot, með því að hafa:

1. Föstudaginn 31. desember 2021 ekið bifreiðinni [...] sviptur ökurétti austur Vesturlandsveg í Reykjavík.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Mánudaginn 28. mars 2022 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,83 ‰ og tetrahýdrókannabínól 2,1 ng/ml) um Álfheima í Reykjavík, við hús nr. 32, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sértil handa.

Ákærði er fæddur í [...]. Samkvæmt framlögðu sakavottorði, dagsettu 2. ágúst 2022, hefur ákærði þrisvar sinnum áður gerst sekur um brot gegn umferðarlögum. Það sem kemur til skoðunar við ákvörðun refsingar í máli þessu er lögreglustjórasátt frá 26. júní 2018 þar sem ákærði gekkst undir sektarrefsingu og hann sviptur ökurétti fyrir ölvunarakstur og akstur undir áhrifum ávana- og fíkniefna. Þá var ákærða gert að sæta fangelsi í 4 mánuði, skilorðsbundið til tveggja ára, með dómi Héraðsdóms Reykjavíkur [...] 2021, meðal annars fyrir ölvunarakstur og akstur undir áhrifum ávana- og fíkniefna og hann sviptur ökurétti.

Verður því miðað við það að ákærða sé nú þriðja sinni, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur undir áhrifum áfengis eða ávana- og fíkniefna og öðru sinni gerð refsing fyrir akstur sviptur ökuréttindum.

Með framangreindum brotum hefur ákærði rofið skilorð framangreinds dóms frá[...] 2021. Verður skilorðsbundin refsing dómsins því tekin upp og ákærða gerð refsing í einu lagi, sbr. 60. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði. Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 195.300 krónur að meðtöldum virðisaukaskatti, og 101.712 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, J-kk-nf F-kk-nf F-kk-nf, sæti fangelsi í 5 mánuði.

Ákærði er sviptur ökurétti ævilangt frá birtingu dómsins að telja.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 195.300 krónur að meðtöldum virðisaukaskatti, og 101.712 krónur í annan sakarkostnað.

K-kk-nf K-kk-nf